MFEC วอลุ่มแน่น-บวกแรง 10% นิวไฮรอบ 8 ปี ลุ้นผลงานครึ่งปีหลังโตต่อเนื่อง!
MFEC วอลุ่มแน่น-บวกแรง 10% นิวไฮรอบ 8 ปี ลุ้นผลงานไตรมาส 3 โตต่อเนื่อง! 6 เดือนกำไรแตะ 94.90 ล้านบาท  
MFEC วอลุ่มแน่น-บวกแรง 10% นิวไฮรอบ 8 ปี ลุ้นผลงานครึ่งปีหลังโตต่อเนื่อง! 6 เดือนกำไรแตะ 94.90 ล้านบาท  
15 ก.ย. 2564

ผู้สื่อข่าวรายงานว่า วันนี้(15 ก.ย.2564) ราคาหุ้นบริษัท เอ็ม เอฟ อี ซี จำกัด (มหาชน) หรือ MFEC ณ เวลา 15.53 น. อยู่ที่ระดับ 9.55 บาท บวก 0.90 บาท หรือ 10.40% ด้วยมูลค่าซื้อขาย 421.73 ล้านบาท ราคาหุ้นแรงในรอบ 8 ปี 3 เดือน โดยนับตั้งแต่หุ้นยืนที่ระดับ 10.40 บาท เมื่อวันที่ 10 มิ.ย.2556

โดยผลการดำเนินงาน MFEC ไตรมาส 2/2564 มีกำไรสุทธิ 45.76 ล้านบาท เพิ่มขึ้นจากช่วงเดียวกันของปีก่อนอยู่ที่ 29.87 ล้านบาท ส่วน 6 เดือนปี 2564 กำไรสุทธิ 94.90 ล้านบาท เพิ่มขึ้นจากช่วงเดียวกันของปีก่อนอยู่ที่ 87.87 ล้านบาท

อนึ่ง MFEC พัฒนางานด้านเทคโนโลยีสารสนเทศแบบครบวงจร ภายใต้กลุ่มธุรกิจหลัก 4 กลุ่มธุรกิจ โดยมุ่งออกแบบการให้บริการในเชิงลึก เพื่อตอบสนองความต้องการจำเพาะในการใช้งานของลูกค้า ช่วยให้ลูกค้าสามารถสร้างข้อได้เปรียบในการแข่งขัน ประกอบไปด้วย 1. Hybrid Infrastructure Services 2. Enterprise Solution 3. Digital Delivery 4. Transformation